Kipr osmonida asteroid parchasi portladi

9-sentabrga o‘tar kechasi Kipr ustida meteorit portladi, deya xabar bermoqda Cyprus Mail.

Uning ma’lumotlariga ko‘ra, Troodos tog‘ tizmasi atrofidagi aholi punktlari fuqarolari osmonda qattiq panqillagan tovush bilan birga paydo bo‘lgan yorqin alangadan qo‘rqib ketgan. Odamlar yorqin yashil obyektni va gumburlash tovushini mahalliy vaqt bilan taxminan 00:45 da eshitgan.
Kipr astronomiya jamiyati faxriy raisi Ioannis Fakas so‘zlariga ko‘ra, koinot jismining og‘irligi bir necha kilogrammga yetgan. Uning alohida qismlari, mutaxassislar fikricha, Kiprdan shimolga, dengizga tushgan.
Yer yuzasiga qulagan koinot jismlarini meteoritlar deb atashadi. Astronomlar fikriga ko‘ra, meteoritlarning ko‘pchiligi yirik asteroidlarning bo‘laklaridir.